	Kitöltési segédlet a Lehívási Laphoz.

	(a 2007.01.01.–től kiadott kezességekre)



	A kezesség adataira vonatkozó pontokat értelemszerűen kell kitölteni.

	A felmondáskori/lejáratkori kamatok közlése: a kölcsönszerződés felmondáskor, illetve lejáratakor vagy a felszámolási végzés jogerőre emelkedésének napján érvényes ügyleti kamat, valamint a tőke és az ügyleti kamat után felszámított késedelmi kamat mértékét kell feltüntetni. 

	A kölcsönszerződés felmondásának oka(i), előzménye(i): az okok, előzmények rövid felsorolása, a részletes előzményeket a kísérő levélben kérjük ismertetni.

Egyéb közlemények, információk : például a felmondás és lehívás időszakban a követelés érvényesítésével megtett intézkedések; a felmondást követően – befolyt – teljesített összegek, melyek a követelés állományt csökkentik; az adóssal történő megbeszélések; helyszíni szemlék tapasztalatai. 

	Az Alapítványtól igényelt tőkeösszeg: az Alapítvány a felmondás napján fennálló vissza nem fizetett tőketartozás alapján fizet, melynek összege legfeljebb az alapítványi adatállományban a negyedéves jelentések és eseményközlések figyelembe vételével megállapított kölcsöntőkének a Kezességi/Garancia Levélben meghatározott %-a lehet.

	Az Alapítványtól igényelt kamatösszeg: a pénzügyi intézmény által negyedévenként jelentett kamatösszegnek, valamint az előző pont alapján meghatározott vissza nem fizetett tőketartozásnak a hitel felmondását közvetlenül megelőző naptári negyedév vége és a hitel felmondás napja közötti töredéknegyedévre járó a Kezességi/Garancia Levélben feltűntetett induló ügyleti kamattal számolt összegnek, a Kezességi/Garancia Levélben meghatározott %-a, mely nem haladhatja meg a Kezességi/Garancia Levélben meghatározott kamatösszeget. 

	A Lehívási Laphoz mellékelt iratok, dokumentumok listája: értelemszerűen kell kitölteni; egyéb iratok pl. felszámolás esetén felszámolási hirdetmény, vagy jogerős végzés; fizetési meghagyás, vagy keresetlevél, végrehajtási kérelem bírósághoz történő benyújtása, közjegyző által hitelesített tartozás elismerő nyilatkozat.


	„B” típusú biztosítékok adatai 

(pl. ingatlan és ingó zálogjog, jelzálogjog, keretbiztosítéki jelzálogjog)

Ingatlanra vagy ingóságra vonatkozó adatok: (Ezeknél az „A” típusú táblázatot nem kell kitölteni.)

Ingatlan esetén az azonosító adatok: cím, helyrajzi szám, művelési ág, művelés alól kivett terület megnevezése. Mértéke %-osan, ha több művelési ág szerepel.
Ingóság esetén az azonosító adatok: típus [(állatfaj) (pl. mg-i erőgép, szarvasmarha)], jellemzői (pl. gyártó, gyártási év, állatok esetén fajta, darabszám)

A kis értékű, egyenként 5 millió forintnál kisebb piaci értékű ingatlanok (pl. szántó, gyümölcsös, stb.), vagy ingóságok érték adatait összevontan lehet megadni, ha azok azonos ranghelyűek, és a Terhelések leírásban azonos ranghelyen azonos jellegű (keret, nem keret) fedezet típus szerepel. Kis értékű ingatlan esetén a Helyrajzi szám, ingóság esetén a Típus rovatba kell feltüntetni az összevont biztosítékok darabszámát.

Tulajdonos adatai: az ingatlan, ingóság tulajdonosa, magánszemélynél az adós neve és anyja neve, társas vállalkozásnál a vállalkozás neve és adószám megadása. Kis értékű fedezeteknél a fő tulajdonos(ok) adatai. 
Piaci érték: a pénzügyi intézmény által elfogadott értékbecslésen vagy könyv szerinti értéken alapuló összeg Ft

Biztosítéki érték: a piaci értékből kiindulva a pénzügyi intézményi belső szabályozások alapján megállapított érték Ft.

Ranghely: a garantálandó hitel bejegyzésének helye a terhelések rovatban figyelembe véve a hitelkiváltás, vagy törlesztés következtében kialakuló új ranghelyet.

Terhelések: 

Ranghely: a bejegyzés sorrendiségét jelöli a hitelkiváltás, vagy törlesztés miatti ranghely változást is figyelembe véve
Típusa: pl. jelzálogjog, ranghely fenntartás, keretbiztosítéki jelzálogjog, tulajdonjog fenntartás, haszonélvezeti jog stb.

Zálogjog összege: a bejegyzés tulajdoni lapon megjelölt összege

Fennálló tartozás/Kitöltött keret: a bejegyzett terhelésekhez kapcsolódó hitelekből még fennálló összeg, keretbiztosítéki jelzálog esetén a keretből kitöltött összeg, hozzászámítva a garantálandó hitel összegét is.

Jogosult: a terhelés jogosultja (pl. pénzügyi intézmény, haszonélvező neve

